CELEX: 32018D0718
Language: sl
Date: 2018-05-14 00:00:00
Title: Izvedbeni sklep Komisije (EU) 2018/718 z dne 14. maja 2018 o začasni razveljavitvi statusa Malte kot države članice, uradno proste tuberkuloze glede čred goveda, in o spremembi Priloge I k Odločbi 2003/467/ES (notificirano pod dokumentarno številko C(2018) 2762) (Besedilo velja za EGP. )

16.5.2018   
            
            
               SL
            
            
               Uradni list Evropske unije
            
            
               L 120/12
            
         IZVEDBENI SKLEP KOMISIJE (EU) 2018/718
   z dne 14. maja 2018
   o začasni razveljavitvi statusa Malte kot države članice, uradno proste tuberkuloze glede čred goveda, in o spremembi Priloge I k Odločbi 2003/467/ES
   
      
         (notificirano pod dokumentarno številko C(2018) 2762)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti odstavka 5 Priloge A(I) k Direktivi,
   ob upoštevanju naslednjega:
   
               (1)
            
            
               Direktiva 64/432/EGS se uporablja za trgovino z govedom znotraj Unije. Določa pogoje, pod katerimi se lahko država članica proglasi za uradno prosto tuberkuloze glede čred goveda, in pogoje za obdržanje tega statusa.
            
         
               (2)
            
            
               Odločba Komisije 2003/467/ES (2) določa, da se državam članicam, navedenim v poglavju 1 Priloge I k Odločbi, prizna status držav članic, uradno prostih tuberkuloze glede čred goveda.
            
         
               (3)
            
            
               Malta je bila uvrščena na seznam v poglavju 1 Priloge I k Odločbi 2003/467/ES z Izvedbenim sklepom Komisije (EU) 2016/448 (3).
            
         
               (4)
            
            
               Malta je novembra 2017 sporočila izbruh goveje tuberkuloze, potrjene z izolacijo M. bovis pri laboratorijski preiskavi. Med nadaljnjimi preiskavami je govedo druge črede pozitivno reagiralo na tuberkulinski test. Zadevna druga čreda je prejela živali iz prvega registriranega primera.
            
         
               (5)
            
            
               Malta je sprejela ukrepe iz Priloge A(I) k Direktivi 64/432/EGS, in sicer je prvi čredi odvzela status črede, uradno proste tuberkuloze, in začasno razveljavila status druge črede. Malta zato ne izpolnjuje več meril za ohranitev statusa države članice, uradno proste goveje tuberkuloze, določenih v odstavku 4 Priloge A(I) k Direktivi 64/432/EGS, poleg tega vir okužbe ostaja neopredeljen.
            
         
               (6)
            
            
               Komisija po obvestilu Malte o izbruhih goveje tuberkuloze meni, da obstajajo dokazi o znatni spremembi razmer glede goveje tuberkuloze v zadevni državi članici.
            
         
               (7)
            
            
               Status Malte kot države članice, uradno proste goveje tuberkuloze, bi bilo zato treba začasno razveljaviti, dokler rezultati nadzornega preskušanja in epidemiološke preiskave ne dokazujejo, da so izbruhi pod nadzorom, se uporabljajo ukrepi v skladu z odstavkom 4(b), (c) in (d) Priloge A(I) k Direktivi 64/432/EGS ter odstotek govejih čred, pri katerih je bila potrjena okužba s tuberkulozo, v neprekinjenem obdobju 12 mesecev ni presegal 0,1 % vseh čred in je po koncu tega obdobja najmanj 99,9 % vseh čred doseglo status črede, uradno proste tuberkuloze.
            
         
               (8)
            
            
               Prilogo I k Odločbi 2003/467/ES bi bilo zato treba ustrezno spremeniti.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   1.   Status Malte kot države članice, uradno proste tuberkuloze glede govejih čred, se začasno razveljavi.
   2.   Za ponovno pridobitev statusa države članice, uradno proste tuberkuloze, mora Malta izpolnjevati naslednje pogoje:
   
               (a)
            
            
               pogoji iz odstavka 4(b), (c) in (d) Priloge A(I) k Direktivi 64/432/EGS so še naprej izpolnjeni;
            
         
               (b)
            
            
               pri vseh govejih čredah so bili opravljeni tuberkulinski testi v skladu s postopki iz odstavka 1 Priloge A(I) k Direktivi 64/432/EGS;
            
         
               (c)
            
            
               odstotek govejih čred, pri katerih je bila potrjena okužba s tuberkulozo, v neprekinjenem obdobju 12 mesecev ni presegal 0,1 % vseh čred;
            
         
               (d)
            
            
               po koncu obdobja 12 mesecev iz točke (c) je najmanj 99,9 % vseh čred doseglo status črede, uradno proste tuberkuloze.
            
         Člen 2
   Priloga I k Odločbi 2003/467/ES se spremeni v skladu s Prilogo k temu sklepu.
   Člen 3
   Ta sklep je naslovljen na države članice.
   
      V Bruslju, 14. maja 2018
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL 121, 29.7.1964, str. 1977/64.
   
      (2)  Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (UL L 156, 25.6.2003, str. 74).
   
      (3)  Izvedbeni sklep Komisije (EU) 2016/448 z dne 23. marca 2016 o spremembi prilog I in II k Odločbi 2003/467/ES v zvezi s statusom Malte kot države članice, uradno proste tuberkuloze in proste bruceloze glede čred goveda (UL L 78, 24.3.2016, str. 78).
   
      PRILOGA
      V Prilogi I k Odločbi 2003/467/ES se poglavje 1 nadomesti z naslednjim:
      
         
            „POGLAVJE 1
         
         
            Države članice, uradno proste tuberkuloze
         
         
                     Oznaka ISO
                  
                  
                     Država članica
                  
               
                     BE
                  
                  
                     Belgija
                  
               
                     CZ
                  
                  
                     Češka
                  
               
                     DK
                  
                  
                     Danska
                  
               
                     DE
                  
                  
                     Nemčija
                  
               
                     EE
                  
                  
                     Estonija
                  
               
                     FR
                  
                  
                     Francija
                  
               
                     LV
                  
                  
                     Latvija
                  
               
                     LT
                  
                  
                     Litva
                  
               
                     LU
                  
                  
                     Luksemburg
                  
               
                     HU
                  
                  
                     Madžarska
                  
               
                     NL
                  
                  
                     Nizozemska
                  
               
                     AT
                  
                  
                     Avstrija
                  
               
                     PL
                  
                  
                     Poljska
                  
               
                     SI
                  
                  
                     Slovenija
                  
               
                     SK
                  
                  
                     Slovaška
                  
               
                     FI
                  
                  
                     Finska
                  
               
                     SE
                  
                  
                     Švedska“